PATVIRTINTA

 Jaunuolių dienos centro direktoriaus

2024 m. gegužės 30 d. įsakymu Nr. V-53

|  |  |
| --- | --- |
|  |  **Lina Trebienė**(biudžetinės įstaigos vadovas)2024-05-30 Nr. 7(data)**Jaunuolių dienos centras**(sudarymo vieta) |

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Vairuotojas (LPK kodas 833101) yra Kvalifikuoti darbuotojai.

(pareigybės pavadinimas) (nurodoma pareigybės grupė)

2. Pareigybės lygis – C.

(nurodoma, kuriam lygiui (A (A1 ar A2), B, C, D) priskiriama pareigybė)

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1.turėti ne žemesnį kaip vidurinį išsilavinimą;

3.2.turėti vairuotojo pažymėjimą, suteikiantį teisę vairuoti D kategorijos automobilį, ir ne mažesnį kaip 5 metų vairavimo stažą;

3.3.būti pasitikrinusiam sveikatą;

3.4. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr.1688, reikalavimus;

3.5.mokėti Lietuvos Respublikos kelių eismo taisykles ir griežtai jų laikytis;

3.6.žinoti, kaip elgtis įvykus avarijai;

3.7.mokėti suteikti pirmąją medicinos pagalbą eismo įvykyje nukentėjusiems asmenims;

3.8.žinoti ir vykdyti kelių eismo ir saugos, vežant žmones, reikalavimus;

3.9.išmanyti vairuotojo etiką ir vairavimo kultūrą;

3.10.išmanyti saugos ir sveikatos, priešgaisrinės saugos, pirmosios medicininės pagalbos suteikimo taisyklių reikalavimus, bendruosius elektros saugos pagrindus;

3.11.išmanyti bendravimo, dalykinio pokalbio taisykles, tarnybinės etikos principus;

3.12.gebėti savarankiškai organizuoti savo veiklą, būti atidžiam, pareigingam.

3.13.gebėti dirbti komandoje, priimti sprendimus, pasidalinti atsakomybe;

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1.teikia pavėžėjimo paslaugas jaunuolių dienos centro paslaugų gavėjams ir darbuotojams;

4.2.teikia pagalbą neįgaliesiems įlipant ir išlipant iš transporto priemonės. Įveža ir išveža paslaugų gavėjus neįgaliojo vežimėlyje.

4.3.esant reikalui veža Jaunuolių dienos centro prekes ir krovinius;

4.4.tinkamai prižiūri, naudoja, laiko ir saugo tarnybinius automobilius;

4.5.laiku informuoja Jaunuolių dienos centro direktoriaus pavaduotoją ūkio reikalams apie gedimus, turinčius įtakos eismo saugumui, užtikrina automobilių švarą prieš išvykstant į kelionę ir parvykus;

4.6.nustatytu periodiškumu paruošia automobilius techninei apžiūrai;

4.7.atlieka automobilių kasdienę priežiūrą ir periodinę techninę priežiūrą;

4.8.rūpinasi, kad automobiliai būtų saugomi tam skirtoje vietoje;

4.9.vairuotojas darbo metu privalo turėti reikalingus dokumentus;

4.10.tvarko degalų, tepalų, ridos apskaitą;

4.11.saugo raktus, signalizacijos pultą, degalų kortelę;

4.12.kasdien pildo kelionės lapą ir pateikti atsakingam darbuotojui patikrinti bei pasirašyti;

4.13.kasdien (2 kartus per dieną) atlieka blaivumo patikrą, rezultatus registruojant blaivumo patikros rezultatų registravimo žurnale.

4.14.neleidžia keleiviams triukšmauti, stumdytis, reikalauja iš keleivių drausmingumo, mandagumo;

4.15.įvykus autoavarijai skubiai praneša apie įvykį Jaunuolių dienos centro administracijai;

4.16.imasi visų priemonių, kurios sumažintų žalą gamtai, išsiliejus visų rūšių kurui;

4.17.rūpinasi garažo tvarka ir švara;

4.18.laiku teikia tarnybinių automobilių ridos ir degalų sunaudojimo ataskaitas;

4.19.šalina atsiradusius nedidelius automobilių gedimus, jei šiems darbams nereikalingas techninis darbuotojo parengimas;

4.20.racionaliai naudoja degalus, tepalus, transporto priemonių detales bei medžiagas, kitas jam perduotas materialines vertybes;

4.21.dalykiškai, profesionaliai ir mandagiai bendrauja su paslaugų gavėjais, paslaugų gavėjų tėvais ir kolegomis;

4.22.užtikrina informacijos apie neįgalų asmenį konfidencialumą;

4.23.laikosi darbo tvarkos taisyklių;

4.24.dalyvauja numatant, ar sudarant Jaunuolių dienos centro paslaugų gavėjų vežiojimo grafikus.

5.Šias pareigas vykdantis darbuotojas atsako už:

5.1.savalaikį aukščiau išvardintų pareigybių vykdymą;

5.2.saugų eismą, saugų keleivių ir krovinių vežimą;

5.3.trukdymą kontroliuojantiems pareigūnams atlikti savo darbą, jų teisėtų reikalavimų nevykdymą;

5.4.avarijas, nelaimingus atsitikimus, padarytus dėl vairuotojo kaltės;

5.5.savalaikį gautų užduočių vykdymą;

5.6.švarą ir tvarką darbo vietoje, priskirtame automobilyje;

5.7.saugos darbe, priešgaisrinės saugos, aplinkos apsaugos reikalavimų pažeidimus;

5.8.žalą, padarytą Jaunuolių dienos centrui dėl savo kaltės ar neatsakingumo;

5.9.kuro likučius automobilio bake, nurodytus apskaitos dokumentuose;

5.10.teisingą odometro parodymų deklaravimą;

5.11.paskirto automobilio techninį tvarkingumą, jo remontą, darbo metu naudojamų įrankių bei įrengimų tvarkingumą;

5.12.vežamų žmonių skaičių, jis negali viršyti automobilio techninėje charakteristikoje numatyto skaičiaus;

5.13.keleivių saugumą kelionės metu: patikrina ar visi keleiviai prisisegę saugos diržus, įspėja keleivius, kad atsisegti saugos diržą galima tik pilnai sustojus transporto priemonei; kad negalima bandyti atidaryti važiuojančios transporto priemonės dūrelių ir pan.;

5.14.darbo vietos tvarką ir švarą;

5.15.priimtus sprendimus;

5.16.profesinės etikos klaidas;

5.17.tinkamą darbo laiko naudojimą ir darbo drausmės laikymąsi.

5.18.efektyvų ir taupų darbui skirtų priemonių naudojimą;

5.19.žalą, padarytą Jaunuolių dienos centrui dėl savo kaltės ar neatsakingumo;

5.20.pavestų funkcijų vykdymą Lietuvos Respublikos teisės aktų nustatyta tvarka.

6. Vairuotojas pavaldus Direktoriaus pavaduotojui ūkio reikalams.

Susipažinau